જિલ્લા પંચાયત પ્રમુખ ડો.અમિતાબેન પટેલે જણાવ્‍યું હતું કે, બાળકોને વિજ્ઞાન-ગણિત જેવા વિષયોમાં આગળ વધે તે માટે આવા પ્રદર્શનોમાંથી કંઇ મેળવી બાળ વૈજ્ઞાનિકોને પ્રોત્‍સાહિત કરવા જોઇએ. જિલ્લા શિક્ષણાધિકારી વસાવાએ જણાવ્‍યું હતું કે, માધ્‍યમિક શાળામાં 213 કૃતિઓ રજૂ થઇ હતી. જેમાંથી જિલ્લાકક્ષાના વિજ્ઞાન મેળામાં 30 જેટલી કૃતિઓ રજૂ કરાઇ છે. જિલ્લામાં વિદ્યાર્થીઓમાં ગણિતમાં રૂચિ વધે એ માટે મેથસ ઓલિમ્પિયાડ પરીક્ષાનું આયોજન કરાયું હતું. વિજ્ઞાન મેળામાં કૃષિ અને જૈવિક પ્રોજેકટમાં- 6 કૃતિઓ, સ્‍વાસ્‍થ્‍ય અને સ્‍વચ્‍છતા-6 કૃતિ, સંશોધન વ્‍યવસ્‍થાપન-6 કૃતિ, કચરો/બિનજરૂરી વસ્‍તુઓનું વ્‍યવસ્‍થાપન-6 કૃતિ, પરિવહન અને પ્રત્‍યાપન/ ગાણિતિક નમૂનાઓની-6 કૃતિઓ રજૂ કરાઇ હતી.